b'\n_START_ARTICLE_\nCasa Cases (Figueres)\n_START_SECTION_\nDescripci\xc3\xb3\n_START_PARAGRAPH_\nEdifici situat al centre hist\xc3\xb2ric de la ciutat, molt a prop de la Rambla Sara Jord\xc3\xa0, de planta baixa i dos pisos acabat en cornisa semicircular amb decoraci\xc3\xb3 floral. La planta baixa, reformada, acull un local comercial. El primer pis, principal, presenta una tribuna en pedra de dos finestrals semicirculars separats per columnes de fust cil\xc3\xadndric prim i sostingut per m\xc3\xa8nsules. En el segon pis hi ha balc\xc3\xb3, sobre la tribuna del primer trobem un guardapols de decoraci\xc3\xb3 floral. La coberta \xc3\xa9s per terrassa amb barana amb balustrada i un arc superior amb pedra i decorat amb motius florals, sostingut per una mena de pinacles laterals amb medallons i decoraci\xc3\xb3 floral.'